Foto: Hina

U POVODU 25. obljetnice uspostave diplomatskih odnosa između Republike Hrvatske i Narodne Republike Kine, predsjednica Republike Hrvatske Kolinda Grabar-Kitarović i predsjednik Narodne Republike Kine Xi Jinping razmijenili su čestitke, priopćeno je u subotu iz ureda predsjednice.

"Naše veze sežu još od 13. stoljeća"

"S velikim ponosom mogu kazati kako je tih dvadeset pet godina odlikovano uzajamnim povjerenjem i postojanim prijateljstvom naših dvaju naroda te njihovim sve snažnijim povezivanjem i upoznavanjem. Naše zabilježene veze sežu još od 13. stoljeća kada je Korčulanin Marko Polo preko Puta svile promijenio europske spoznaje o svijetu i Europi približio bogatu kinesku kulturu. Republika Hrvatska i Narodna Republika Kina već četvrt stoljeća ustrajno njeguju vrlo dobre odnose te zajednički pridonose uspješnom razvoju suradnje i razumijevanja", navodi se u čestitki hrvatske predsjednice.

Tekst se nastavlja ispod oglasa

"Uvjerena sam da će doći do još većeg zbližavanja"

"Uvjerena sam stoga kako će današnja obljetnica dati dodatni zamah našem čvrstom partnerstvu te pridonijeti još većem zbližavanju naših dviju zemalja kroz ostvarivanje čvrste suradnje na projektima od zajedničkog interesa – od kulturne, znanstvene, sportske, turističke i trgovinske razmjene pa sve do konkretnih projekata na području gospodarstva, energetike, prometa i infrastrukture kroz naše međusobno nadopunjujuće platforme, srednjoeuropsku "Inicijativu triju mora" i kinesku inicijativu "Jedan pojas, jedan put", stoji u čestitki predsjednice Grabar-Kitarović.

"Kina i Hrvatska njeguju dugo, tradicionalno prijateljstvo"